Diari Oficial de la Generalitat Valenciana


Sumari del DOGV 6656, del 22-11-2011 (2011/11837)

Notificació del laude emés per la Junta Arbitral de Transports d'Alacant a Transgaseba, SL, expedient número 017/11-A.
----------------------------------------------------------------------------------------------------------------------

### Dades del document

Número de DOGV
:   6656

Data del DOGV
:   22-11-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/11996


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació del laude emés per la Junta Arbitral de Transports d'Alacant a Transgaseba, SL, expedient número 017/11-A. [2011/11557]  
Manuel Sánchez Gallego, president de la Junta Arbitral de Transports d'Alacant, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber al representant legal de Transgaseba, SL, que s'ha dictat el laude en l'expedient referenciat i com no és possible la notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
  
«Tribunal. President: Manuel Sánchez Gallego. Vocals: Antonio Gabaldón Jiménez, Miguel García Navarro: excusa la seua assistència. Secretària-vocal: Carolina Casal Asensio Parts. Reclamant: Transportes Alemán, SL, representada pel Ricardo Grao Lidón. Reclamat: Transgaseba, SL, que no compareix a l'acte de la vista.  
Alacant, 6 de novembre de 2011, les 11.15 hores es constituïx la Junta Arbitral de Transports pels membres expressats al marge i amb l'assistència de les parts per a resoldre els expedients 017/11-A, i es procedix a la realització de la vista oral respecte de la reclamació següent: impagament de transport. Incompareixença del demandat.   
  
Iniciada la vista oral pel president es procedix a comprovar la identitat de la part compareixent i la qualitat amb què intervé. Per la part demandant compareix Ricardo Grao Lidón, amb DNI: 89198212R, en la seua qualitat d'administrador únic, de l'empresa Trans Alemán, SL, que acredita amb escriptura de poder que s'aporta a l'expedient.  
  
A la part reclamada no li va poder ser notificada la demanda i la citació a la vista per al dia 6 d'octubre de 2011, segons queda acreditat amb el justificant de recepció expedit pel Servici de Correus i que consta en l'expedient. Amb data 22 de setembre de 2011, es va procedir a la publicació de l'acte administratiu en el Diari Oficial de la Comunitat Valenciana número 6614, de 15 de setembre de 2011, segons queda acreditat en l'expedient administratiu.  
Concedida la paraula a la reclamant deixa basada la seua reclamació en els antecedents de fet següents:  
1. Es ratifica en tots els motius de la demanda que com a conseqüència de les seues relacions comercials existents entre les parts, la reclamant va realitzar per compte de la reclamada el transport que queda especificat en l'esmentada demanda, la factura del qual adjunta (factura 222-A/7 - 406 €), i s'establix com a forma de pagament el pagaré. Esta factura va ser impagada. El deute total que es reclama és per l'import de 406 €. Realitzades diverses gestions extrajudicials, que resulten infructuoses davant de la falta de resposta del reclamat procedix a interposar esta demanda, amb la sol·licitud que una vegada que siga reconegut el seu dret, es condemne la reclamada al pagament de la quantitat total de 406 €.  
2. Davant de la incompareixença de la part reclamada, la part reclamant sol·licita la recepció a prova, perquè es tinga per presentada la documentació aportada per la demanda, i es tindrà per aportada a este procediment.  
Sense més qüestions a tractar es dóna per conclosa la vista.  
S'apliquen els fonaments jurídics següents:  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90). En este cas, el destí del transport realitzat és Sant Joan d'Alacant, per tant la competència està atribuïda a la Junta Arbitral d'Alacant.  
2. La submissió, no està expressament pactada, i la quantia és inferior al que determina l'article 38 de la Llei 16/1987, de 30 de juliol, d'Ordenació dels Transports Terrestres, d'acord amb la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: «es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat.» No consta en l'expedient que s'haja fet cap manifestació en el sentit preceptuat.  
  
3. De les manifestacions realitzades en la vista i de la documentació que es va aportar amb la reclamació, es constata de manera fefaent que els ports que es reclamen en esta demanda i la factura dels quals consta adjunta a esta van ser efectivament realitzats el que determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta, per unanimitat dels membres, dicta el laude següent:   
Estimar la demanda interposada per Transportes Alemán, SL, representada per Ricardo Grao Lidón, contra Transgaseba, SL, ja que dels fets relatats, documents probatoris i declaracions efectuades s'establix, que havent-se realitzat el transport reclamat dins de les condicions contractuals convingudes ha de ser abonat el seu import.   
  
Per tot això Transgaseba, SL, ha d'abonar a Transportes Alemán, SL, la quantitat de quatre-cents sis euros (406 euros).  
Contra este laude pot exercitar-se l'acció d'anul·lació davant del Tribunal Superior de Justícia de la Comunitat Valenciana en el termini de dos mesos següents a la notificació, d'acord amb el que preveuen els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els 10 dies següents al de la notificació del laude podrà sol·licitar-se a esta Junta Arbitral la correcció, l'aclariment o el complement, d'acord amb l'article 39 de l'esmentada Llei d'Arbitratge.  
Transcorreguts 20 dies des de la notificació d'este laude a les parts, podrà instar-se l'execució forçosa, davant del Jutjat del Mercantil d'Alacant, segons establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil.»  
  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
  
Alacant, 10 de novembre de 2011.- El president de la Junta Arbitral de Transports d'Alacant: Manuel Sánchez Gallego.